laion/Wikipedia-Exotic huggingface dataset:
זכויות להט"ב באיי טרקס וקייקוס

לסביות, הומואים, טרנסג'נדרים וביסקסואלים (להט"ב) בטריטוריה הבריטית שמעבר לים באיי טרקס וקייקוס מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהות המגדרית אינם חווים. פעילות הומוסקסואלית בהסכמה בין מבוגרים ברחבי הטריטוריה מוגדרת כחוקית מאז 2001 בעוד ישנה הגנה מוחלטת מפני אפליה על רקע נטייה מינית בחוקת האיים. עם זאת, לא קיימת אף הכרה בזוגיות חד-מינית הן עבור נישואים חד-מיניים או צורת הכרה מוגבלת יותר של איחודים אזרחיים ואימוץ (חורג או משותף) על ידי זוגות חד-מיניים. טרנסג'נדרים ברחבי הטריטוריה אינם זכאים להכרה בשינוי מגדר במסמכי זהות רשמיים. פעילות הומוסקסואלית בהסכמה בין מבוגרים הפכה לחוקית במפורש באיי טרקס וקייקוס במסגרת הוצאת צו השטחים הקריביים (חוק פלילי) של הממלכה המאוחדת, 2000, שנכנס לתוקף ב-1 בינואר 2001. עם זאת, גיל ההסכמה מוגדר כלא שוויוני עבור גברים הומוסקסואלים (18) בניגוד לגברים ונשים הטרוסקסואליות ונשים לסביות (16). איי טורקס וקייקוס אינם מכירים בנישואים חד מיניים, וגם לא בכל צורה של זוגיות חד-מינית (איחוד אזרחי, נישואי חוזה, מעמד ידועים בציבור). לצד אי הכרתם של איי טורקס וקייקוס במערכות יחסים הומוסקסואליות, ישנה הגבלה בחוקת הטריטוריה בסעיף 10 המגדיר נישואים כאיחוד הטרוסקסואלי בין גבר לאישה בלבד: "לכל גבר ואישה לא נשואים בגיל בר נישואים (כפי שנקבע בחוק או לפי כל חוק) יש זכות להינשא לאדם מהמין השני ולהקים משפחה". סעיף 16 לחוקת איי טרקס וקייקוס אוסר על אפליה על רקע נטייה מינית באומרו: "בסעיף זה, "מפלה" פירושו מתן יחס שונה לאנשים, המיוחס במלואו או בעיקר לתיאוריהם, כגון גזע, מוצא לאומי או חברתי, דעה פוליטית או דעה אחרת, צבע, דת, שפה, אמונה, קשר למיעוט לאומי, רכוש, מין, נטייה מינית, לידה או מעמד אחר לפיו אנשים מתיאור אחד כזה נתונים למוגבלות או הגבלות שאנשים בעלי תיאור אחר כזה אינם כפופים להן או מוקנות לאנשים הרשאות או הטבות שאינן מוענקות לאנשים מתיאור אחר כזה". איי טורקס וקייקוס נחשבים ליעד בטוח עבור תיירות להט"ב, בעוד לאורך השנים דווח כי תיירי להט"ב נוטים להתקבל ללא מקרי אפליה באתרי נופש ובאזורים תיירותיים ברחבי הטריטוריה. תושבי האיים ידועים כבעלי קבלה רחבה עבור גילויי מערכות יחסים חד-מיניים בעוד הומופוביה נובעת בעיקר מנקודות מבט של תושבים דתיים. אף על פי שלא ידוע על קיומם של ארגונים למען קידום זכויות להט"ב, מספר תוכניות חינוך ממשלתיות בנושאי מאבק במחלות ה-HIV/איידס כללו התייחסות לזוגות חד-מיניים. לאחר העברת הצעה 8 בקליפורניה (אנ') בשנת 2008, שכללה איסור הכרה בנישואים חד-מיניים בחוקת המדינה ובוטלה לאחר מכן על ידי בית המשפט העליון של קליפורניה, מספר מטיפים דתיים קראו לאסור באופן חוקתי על הכרה בחוק בנישואים חד-מיניים ברחבי הטריטוריה. לארוך השנים, קבוצות דתיות התנגדו גם כן להפצת מודעות למניעת מחלות ה-HIV/איידס בטענה שגויה כי "נשים וגברים הטרוסקסואלים אינם יכולים להידבק במחלות". 03.08 Offences Against the Person Ordinance, online.fliphtml5.com Gay Turks and Caicos 2022 Travel Guide - Hotels, Bars, & Events, www.gaytravel.com Being Gay in Turks & Caicos Islands, www.globalgayz.com
אלכס זילברג

אלכס זילברג (נולדה ב-15 בנובמבר 2000) היא שחקנית ישראלית. זילברג נולדה וגדלה בשכונת רמת אביב שבעיר תל אביב. היא נכדתו של הבמאי הישראלי יואל זילברג ובתם של יאנה קלמן, מלכת היופי של ישראל לשנת 1995 ודור זילברג, רופא ועורך דין. היא למדה בבית הספר אליאנס תל אביב. ב-24 באפריל 2022 עלתה לאוויר המיני-סדרה "כל עוד בלבב" בה זילברג מגלמת את דמותה של שני. באותה השנה גילמה את דמותה של בל בעונתה השנייה של סדרת הנוער "בת השוטר".באותה שנה היא גילמה את לו קדר בסדרת הדוקו-דרמה, "מינכן 72". בשנת 2023 שיחקה בסדרות "מלאך משחית" ו"מג"ב". אלכס זילברג, במסד הנתונים הקולנועיים IMDb (באנגלית) בר זגה, יוני פרוים, "גם אם אזכה במיליון, אני אלך ללמוד": ההבטחות של עולם הבידור, במדור "פנאי פלוס" באתר ynet‏, 24 בספטמבר 2022 אבנר שביט‏, המלכה החדשה, באתר וואלה, 21 באפריל 2022 משה אבוטבול, בת השוטר 2: "כך צריך לעשות סדרות נוער בישראל", באתר פרוגי, 16 במאי 2022
חבורת כירכוכ

חבורת כירכוכ (בערבית: جماعة كركوك; תעתיק מדויק: ג'מאעת כּרכּוכּ) הייתה חבורה ספרותית שקיבצה משוררים, סופרים, מחזאים ואמנים פלסטיים בני העיר כירכוכ, בצפון עיראק. החברים בחבורה, כורדים, טורקמנים, ערבים ואשורים הכירו בשנות לימודיהם בבית הספר בעיר ובפעילות המפלגה הקומוניסטית בכירכוכ ונהגו להיפגש בבתי קפה ובספריה העירונית כדי לקרוא יחד מספרות העולם וכן לקרוא ולבקר זה את כתביו של זה. החבורה, ובעיקר המשוררים שיצאו ממנה, נודעו כבר מראשית דרכם כפורצי-דרך בכתיבת השירה הערבית המודרנית והיו מזוהים ככמה מן המחדשים המרכזיים של כתיבת השירה המודרנית בערבית, החופשיה לחלוטין ממשקל, מחרוז וממבני שירה מסורתיים. כל המשוררים בחבורה עזבו לימים את עיראק בשל פעילותם הפוליטית והתנגדותם לשלטון מפלגת הבעת' העיראקית והיו מוכרים במקומות גלותם השונים ככמה מגדולי המשוררים של השירה הערבית במאה ה-20. על משוררי החבורה נמנו סרגון בולוס, פאדל אל-עזאווי, סלאח פאיק, ג'אן דמו, מואייד א-ראווי, האב יוסף סעיד, אנוור אל-גסאני ואחרים. סלאח פאיק, דבר לא יצילני מן הבדידות, תל אביב: קשב לשירה, 2021, עמ' 189–191, מסת"ב 978-965-531-257-7 אסתר אטינגר, גלות מזהרת, באתר מַעְלָה: כתב עת לביקורת, ‏ספטמבר 2021 עידן בריר, 'כמוסת מקום':על מקומה של 'חבורת כרכוכ' בשירה המודרנית בעיראק ובעולם הערבי, ננופואטיקה 17, 2019, עמ' 95-99 חבורת כרכוכ (עמ' 64-69), באתר עתון 77 (בתוך לקסיקון הספרות העברית החדשה)
1563

שנת 1563 היא השנה ה-63 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. ההוגנוטים מקימים את שארלפורט, המושבה האירופאית הראשונה במה שלימים תהיה דרום קרוליינה יאן פיטרסזון סוולינק, מלחין הולנדי (נפטר ב-1621) לופה דה וגה, מחזאי ספרדי (נפטר ב-1635) 4 בספטמבר – ואן-לי, קיסר סין (נפטר ב-1620) 8 בנובמבר – היינריך השני, דוכס לורן (נפטר ב-1624) 1 בפברואר – מינאס, קיסר אתיופיה 24 בפברואר – פרנסואה, דוכס גיז (נולד ב-1519) 28 במרץ – היינריך גלאריאן, תאורטיקאי מוזיקה, משורר והומניסט שווייצרי (נולד ב-1488) 18 באוגוסט – אטיין דה לה בואסי, סופר ופילוסוף צרפתי (נולד ב-1530) פייטרו הקדוש מוורמיגלי, שנשרף ככופר לאחר מותו (נולד 1500) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1563‎ נפטרים ב-1563‎ מדיה וקבצים בנושא 1563 בוויקישיתוף
ישיבת אונסדורף

ישיבת אונסדורף הייתה ישיבה בעיירה Huncovce (Hunsdorf בגרמנית) בהרי סלובקיה. הישיבה עמדה תחת נשיאות הרב שמואל רוזנברג (1825–1918), רבה של אונסדורף. הישיבה מתוארת על ידי אנו – מוזיאון העם היהודי כשנייה בחשיבותה באירופה אחרי ישיבת פרשבורג. הישיבה הוכרה כמוסד להשכלה גבוהה על ידי השלטונות ההונגריים וגם על ידי הרפובליקה הצ'כוסלובקית. בשנים 1908–1910 למדו בה 300 תלמידים מכל העולם. כאשר עזב הרב יוסף הורוביץ, ראש הישיבה, את העיר בשנת 1931, נסגרה הישיבה. הקהילה היהודית של הונקובצ'ה (באנגלית) הורוביץ, רבי יוסף יונה (באנגלית) הונסדורף/הונקובצ'ה (סלובקיה) (בגרמנית) The Jewish Community of Huncovce – dbs.anumuseum.org.il ("The yeshiva was the second most important in Europe, after the Yeshiva of Pressburg.") The Jewish Community of Huncovce – dbs.anumuseum.org.il
גואנטנמו

גואנטנמו (בספרדית: Guantánamo) היא עיר ובירת מחוז גואנטנמו (אנ') בקובה. בעיר מתגוררים כ-244,603 תושבים נכון ל-2004, המתפרנסים בעיקר מתעשיות הסוכר והכותנה. העיר גואנטנמו, המכונה גם "גיטמו" (Gitmo), הוקמה בשנת 1819 במרחב ההררי השוכן בין הנחלים גואסו (Guaso), באנו (Bano) וחאיבו (Jaibo). את העיר משרת הנמל קאימנרה (Caimanera) ונמל תעופה בשם מריאנה גראחאלס (Mariana Grajales), במרחק 16 קילומטרים מהעיר עצמה. העיר מחוברת לרשת הרכבות של קובה. במרחק 15 קילומטרים מהעיר שוכן בסיס הצי האמריקני במפרץ גואנטנמו. המקום פורסם בעולם גם על ידי השיר הפופולרי גואנטנמרה (Guantanamera, כלומר "בת-גואנטנמו"). בבסיס הצי האמריקני נמצא גם מתקן המעצר גואנטנמו שהחל לפעול לאחר פיגועי 11 בספטמבר. ב-22 בינואר 2009 הוציא נשיא ארצות הברית ברק אובמה צו המורה על סגירת מתקן המעצר. תיקון פלאט אתר עירית גואנטנמו (בספרדית) אתר העיר גואנטנמו (בספרדית) גואנטנמו, באתר אנציקלופדיה בריטניקה (באנגלית)
רמת הרשל

רמת הרשל (באנגלית: Herschel Heights) היא מקבץ של נונאטאקים. הרמה ממוקמת דרומית-מערבית לנונאטאקי אנקלדוס, בסמוך לראשו (מוצאו) של קרחון סאטורן בדרום-מזרח האי אלכסנדר, בארץ אלכסנדר שבאנטארקטיקה. הרמה התגלתה ב-23 בנובמבר 1935, עת שהחלק המזרחי של הרמה צולם מהאוויר על ידי לינקולן אלזוורת', במהלך הטיסה הטרנס-אנטארקטית שביצע. הרמה מופתה בהתבסס על תצלומי אוויר אלה על ידי וולפגנג לואיס גוטפריד יוארג. שמה של הרמה ניתן לה על ידי הוועדה המייעצת לשמות אנטארקטיים של בריטניה, עת שניתנו שמות קשורים נוספים קשורים (כגון שמם של נונאטאקי אנקלדוס). שמה של הרמה ניתן לה, עת שניתן השם לקרחון סאטורן (הקרוי על שם כוכב הלכת שבתאי, בדומה לאתרים רבים נוספים ברמת פלאנט הסמוכה הנקראים על שמות גורמים במערכת השמש). אנקלדוס הוא ירח של כוכב הלכת שבתאי. הרמה נקראת על שם סר ויליאם הרשל, האסטרונום הבריטי שגילה בשנת 1789 את הירחים מימס ואנקלדוס (ירחים של שבתאי). רמת דביסי רמת פלאנט רמת סאטון רמת גנימד
מגדלי לגוּן

מגדלי לגוּן (Lagoon) הם צמד גורדי שחקים המשמשים למגורים שממוקמים בשכונת נוף הטיילת שבנתניה. עבודות הבנייה החלו ב- 2011 עם תחילת בנייתו של המגדל הצפוני והסתיימו עם השלמת בנייתו של המגדל הדרומי בשנת 2017. המתחם משתרע על שטח של 8.8 דונם, וכולל 33 אלף מ"ר המוקצים למגורים ולמלונאות. צמד המגדלים תוכנן על ידי משרד יסקי-מור-סיוון אדריכלים, ועל בניית הפרויקט היו אחראיות חברת תדהר וחברת אלקטרה. המגדלים נמצאים בבעלותה של חברת דיזנגוף סחר בע"מ. המגדל הדרומי - הכולל 40 קומות ומתנשא לגובה של 142.36 מטרים - הוא הבניין הגבוה בעיר, והשני בגובהו בישראל מחוץ לגוש דן (אחרי מגדלי K באשדוד), והמגדל הצפוני, הכולל 36 קומות וגובהו 129.85 מטרים הוא הבניין השני בגובהו בעיר. גורד השחקים הגבוה בישראל מדיה וקבצים בנושא מגדלי לגוּן בוויקישיתוף ארכיון הנדסי עיריית נתניה, על פי תכנית היתר חתומה מתאריך ה- 22.5.2019 שבארכיון ההנדסי של עיריית נתניה ארכיון הנדסי עיריית נתניה, על פי תכנית היתר חתומה מתאריך 26.11.2012 בארכיון ההנדסי של עיריית נתניה
הר ת'ורנטון

האם התכוונתם ל... אנטארקטיקה הר ת'ורנטון (אנטארקטיקה) – הר בארץ פאלמר בחצי האי האנטארקטי שבאנטארקטיקה ניו זילנד הר ת'ורנטון (ניו זילנד) – הר במחוז סאות'לנד בחבל סאות'לנד שבאי הדרומי של ניו זילנד אוסטרליה הר ת'ורנטון (אוסטרליה) – הר במדינת אוסטרליה הדרומית שבאוסטרליה קנדה הר ת'ורנטון (קנדה) – הר בפרובינציית אלברטה שבקנדה
CCC

האם התכוונתם ל... טריפל סי – חברת מחשוב וספקית אינטרנט ישראלית CCC Pro Team – צה-צה-צה, קבוצת אופניים פולנית בעבר CCC – המספר 300 בספרות רומיות
וואנג אין-באום

וואנג אין-באום (בקוריאנית: 황인범; נולד ב-20 בספטמבר 1996) הוא כדורגלן דרום קוריאני המשחק בעמדת הקשר בפיינורד. וואנג התחיל את הקריירה שלו במחלקת הנוער טג'ן סיטיזן. בשנת 2015 ערך את הופעת הבכורה שלו בליגת העל של קוריאה הדרומית וב-30 במאי הבקיע את שער הבכורה שלו בקבוצה במשחק הליגה נגד פוהאנג סטילרס והפך לכדורגלן הצעיר בהיסטוריה של המועדון שכובש לזכותו. וואנג זכה להתעניינות רבה בהמבורג, אך ב-20 בינואר 2019 חתם לשנתיים בונקובר ווייטקאפס מה-MLS עם אופציה לשנתיים נוספות. ב-2 במרץ ערך את הופעת הבכורה שלו בקבוצה במשחק הליגה נגד מינסוטה יונייטד. כחודש וחצי לאחר מכן כבש את שערו הראשון במועדון בניצחון 0-1 נגד לוס אנג'לס. במחזור ה-30 של הליגה סיפק שלושה בישולים משחק הליגה נגד לוס אנג'לס גלאקסי ונבחר לכדורגלן השבוע. ב-14 באוגוסט 2020 וואנג חתם ברובין קאזאן מליגת העל הרוסית. בתחילת עונתו הראשונה בקבוצה היה שחקן הרכב פותח, אך בהמשך איבד את מקומו בהרכב לאחר שנדבק בקורונה ונפצע בעקבו לאחר מכן. ב-3 באפריל 2022 החליט להשהות את חוזהו בקבוצה דבר שהתאפשר על ידי פיפ"א בעקבות הפלישה הרוסית לאוקראינה וכעבור יומיים חתם בסיאול. ב-29 ביולי 2022 וואנג חתם באולימפיאקוס מליגת העל היוונית. ב-18 באוגוסט 2022 ערך את הופעת הבכורה שלו בקבוצה בתיקו 1-1 נגד אפולון לימסול בו גם כבש את שער הבכורה שלו בקבוצה. בספטמבר 2023 חתם בכוכב האדום בלגרד מליגת העל הסרבית. בקיץ 2024 חתם בפיינורד מליגת העל ההולנדית. בצעירותו, וואנג שיחק בנבחרות הצעירות של קוריאה הדרומית והיה שותף להעפלה שלה למשחקי אסיה 2018. בספטמבר 2018 ערך את הופעת הבכורה שלו בנבחרת הבוגרת בניצחון 0-2 נגד קוסטה ריקה. ב-16 באוקטובר הבקיע את שער הבכורה שלו בנבחרת בתיקו 2-2 נגד פנמה. נכלל בסגל נבחרת קוריאה הדרומית לטורניר גביע אסיה 2023. מדיה וקבצים בנושא וואנג אין-באום בוויקישיתוף וואנג אין-באום, ברשת החברתית אינסטגרם וואנג אין-באום, באתר Transfermarkt וואנג אין-באום, באתר Soccerway וואנג אין-באום, באתר WorldFootball.net וואנג אין-באום, באתר National Football Teams וואנג אין-באום, באתר FootballDatabase.eu 2023 AFC 아시안컵에 참가하는 🇰🇷축구국가대표팀의 명단을 공개합니다! בחשבון הטוויטר הרשמי של התאחדות הכדורגל הדרום קוריאנית, 28 בדצמבר 2023 (בקוריאנית)
1583

שנת 1583 היא השנה ה-83 במאה ה-16. זוהי שנה רגילה, שאורכה 365 ימים. 1 בינואר 1583 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 10 באפריל – הוגו גרוטיוס, משפטן הולנדי (נפטר ב-1645) 24 בספטמבר – אלברכט פון ולנשטיין, אציל בוהמי והמצביא המפורסם ביותר שפעל בשירות האימפריה הרומית הקדושה (נפטר ב-1634) 25 בדצמבר – אורלנדו גיבונס, מלחין ונגן עוגב אנגלי (נפטר ב-1625) 25 בדצמבר – אנטואנט דה בורבון, אשתו של קלוד, דוכס גיז (נפטרה ב-1583) 8 ביולי – פרנאו מנדש פינטו, מגלה ארצות וסופר פורטוגזי (נולד ב-1509 או 1511) 31 בדצמבר – תומאס ארסטוס, רופא ותאולוג פרוטסטנטי (נולד ב-1524) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1583 התחילה ביום י"ז בטבת ה'שמ"ג (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ז' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1583 לפי הלוח היוליאני Nothing. ילידי 1583‎ נפטרים ב-1583‎ מדיה וקבצים בנושא 1583 בוויקישיתוף
דגל נמיביה

דגל נמיביה אומץ ב-21 במרץ 1990, לאחר קבלת העצמאות מדרום אפריקה. צבעיו העיקריים של הדגל נלקחו מדגל ה-SWAPO, ראשי תיבות של South West African People's Organization (התנועה העממית של דרום מערב אפריקה) - תנועת השחרור החשובה ביותר בנמיביה. דגל זה אומץ בשנת 1971 והוא מורכב מפסים אופקיים בצבעים כחול-אדום-ירוק, שהם הצבעים החשובים של האובאמבו, הקבוצה האתנית הגדולה במדינה. בין שלושת פסי הצבע מפרידים קווים לבנים, ובשדה הכחול שמש צהובה בעלת 12 קרניים. יושב ראש הוועדה שבחרה את הדגל מתוך 850 הצעות שהוגשו לה, הסביר את משמעות הצבעים: אדום - מייצג את אזרחי נמיביה, ומסמל את גבורתם ואת נחישותם לבנות עתיד של שוויון הזדמנות לכל. לבן - מסמל שלום ואחדות. ירוק - מסמל את החקלאות של נמיביה. כחול - מסמל את השמיים ואת האוקיינוס האטלנטי שלחופו שוכנת המדינה, את משאבי המים היקרים ואת הגשם. סמל נמיביה המנון נמיביה מדיה וקבצים בנושא דגל נמיביה בוויקישיתוף נמיביה, באתר דגלי העולם (באנגלית) דגל נמיביה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מילאן פאבקוב

מילאן פאבקוב (בסרבית: Милан Павков; נולד ב-9 בפברואר 1994) הוא שחקן כדורגל סרבי המשחק בעמדת החלוץ באל פאייח בליגת העל הסעודית. בתחילת 2017, עבר פבקוב לכוכב האדום בלגרד בעסקה של שנתיים וחצי תמורת עמלה של 300,000 אירו בשני תשלומים. הוא ערך את הופעת הבכורה שלו במקום דמיאן לה טאלק בדקה ה-85 של המשחק מול נובי פזאר ב-18 בפברואר 2017. לאחר שהחמיץ את שאר העונה בגלל פציעה, חזר פאבקוב בהרכב לעונה הבאה. פאבקוב ערך את הופעתו הראשונה, בעונה החדשה, במשחק הראשון של סיבוב המוקדמות הראשון לליגה האירופית 2017–18, והחליף את ריצ'מונד בואקיה בדקות האחרונות של המשחק מול פלוריאנה. ב-27 ביולי 2017, עבר פאבקוב בחזרה לרדניקי ניס בחוזה הלוואה לשנה אחת. ב-13 במאי 2018, הורחק פאבקוב במהלך משחק החוץ מול ספרטק סובוטיקה, שהיה הכרטיס האדום הראשון בקריירה המקצועית שלו. במהלך קמפיין הסופרליגה הסרבית 2017-2018, פאבקוב כבש 23 שערים ב-33 משחקים, והפך את עצמו לכובש השני של העונה, אחרי אלכסנדר פשיץ'. כשחזר לכוכב האדום ב-2018, פבקוב העביר את כל עונת קדם הקיץ עם המועדון בהדרכת המאמן ולאדן מילוייביץ'. לאחר שאלכסנדר פשיץ' עזב את המועדון, פבקוב נבחר לסגל של 20 השחקנים למשחק הראשון של סיבוב המוקדמות הראשון לקמפיין ליגת האלופות 2018-2019, נגד ספרטקס יורמלה. הוא הצטרף לאותו משחק כמחליף של ניקולה סטויקוביץ' הפצוע בדקה ה-18 של המשחק. ב-12 באוגוסט 2018, פבקוב עשה את הפתיחה הראשונה שלו עבור הכוכב האדום, כאשר כבש פעמיים בניצחון 3–0 על ספרטק סובוטיקה. ב-6 בנובמבר, הוא כבש את שני השערים בניצחון 2–0 מול ליברפול בשלב הבתים של ליגת האלופות. ב-12 בדצמבר 2018, חתם פבקוב על הארכת חוזהו עם הכוכב האדום לדצמבר 2022. מדיה וקבצים בנושא מילאן פאבקוב בוויקישיתוף מילאן פאבקוב, ברשת החברתית אינסטגרם מילאן פאבקוב, באתר Transfermarkt מילאן פאבקוב, באתר Fussballdaten.de (בגרמנית) מילאן פאבקוב, באתר Soccerway מילאן פאבקוב, באתר BDFutbol מילאן פאבקוב, באתר WorldFootball.net מילאן פאבקוב, באתר National Football Teams מילאן פאבקוב, באתר FootballDatabase.eu
הדחקה

לפי הגישה הפסיכואנליטית, הדחקה היא מנגנון הגנה נפשי אשר מונע באופן פעיל מזיכרונות, רגשות, דחפים או מחשבות בלתי נעימים או מכאיבים, להגיע למודע. בפסיכואנליזה, המושג הדחקה הוא מושג מרכזי המשמש כהסבר להפרעות פסיכיאטריות. בפסיכולוגיה המדעית, לעומת זאת, המנגנון מוטל בספק. בציבור הרחב נעשה לעיתים קרובות שימוש שגוי במושג הדחקה במקום במושג הסטת קשב או הסחת דעת. למשל, באמירה: "הדחקתי את זה". בעוד שהדחקה היא תהליך לא מודע, הסטת קשב והסחת דעת יכולות להיעשות באופן מודע. הבדל נוסף בין המושגים הוא שהדחקה היא מושג תאורטי הקשור באופן הדוק לתיאוריה הפסיכואנליטית, בעוד השניים האחרים תיאוריים. זיגמונד פרויד הגדיר את ההדחקה כמנגנון חזק ויעיל מאוד, המאפשר לשלוט בדחפים חזקים שמנגנוני הגנה אחרים אינם מצליחים לשלוט בהם, לשיטתו הדחקה נעשית באופן חד-פעמי, אך בהמשך ישנה השקעה מתמדת של אנרגיה נפשית הנדרשת לשמירת התכנים במצבם המודחק, כיוון שהם ממשיכים לפעול בלא-מודע. רמז לקיומם של חוויות, רגשות, ומחשבות מודחקות אלו ניתן לגלות באמצעות חלומות, פליטות פה ופליטת קולמוס. הדחקה היא מנגנון יעיל אך מסוכן, שכן הניתוק מן האני של חלקים שלמים מחיי הנפש, הרגש והיצר עלול לפגוע קשה בשלומה של האישיות ולהוות בסיס ליצירת מחלות נפש והגבלה בתפיסת המציאות. השקעה של אנרגיה רבה בשמירת ההדחקה מגבילה את כמות האנרגיה הזמינה להתנהגויות יצירתיות ובונות. לדוגמה, אופיינית הדחקה של מאורעות, בני אדם ומקומות בעלי אסוציאציה רגשית שלילית. כישלון עסקי, אישי או כנגד הציפיות יכול להיות מודחק בגלל איומו על ה"אני" ועל הדימוי העצמי של האדם את עצמו כמוצלח, הוגן, ישר וכדומה. לפי הגישה הפסיכואנליטית, ההדחקה פועלת לצדו של מנגנון הגנה פסיכולוגי נוסף, הנקרא "הכחשה". למרות הפופולריות של רעיון ההדחקה בקרב פסיכואנליטיקאיים ובקרב הציבור הרחב, קיים ויכוח מחקרי בנוגע להדחקה ולזיכרונות מודחקים, כאשר רוב החוקרים טוענים שאין להם תמיכה מחקרית. הדחקה בלקסיקון הפסיכולוגי "בטיפולנט" הדחקה (פסיכולוגיה), דף שער בספרייה הלאומית Simon Boag, Repression (Defense Mechanism), Cham: Springer International Publishing, 2017, עמ' 1–4, ISBN 978-3-319-28099-8. (באנגלית) Lawrence Patihis, Lavina Y. Ho, Ian W. Tingen, Scott O. Lilienfeld, Are the “Memory Wars” Over? A Scientist-Practitioner Gap in Beliefs About Repressed Memory, Psychological Science 25, 2014-02-01, עמ' 519–530 doi: 10.1177/0956797613510718 Richard J. McNally, Elke Geraerts, A New Solution to the Recovered Memory Debate, Perspectives on Psychological Science 4, 2009-03, עמ' 126–134 doi: 10.1111/j.1745-6924.2009.01112.x repression, APA Dictionary of Psychology ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
אריה כהן (ראש מועצה)

אריה כהן (נולד ב-14 בינואר 1960) הוא ראש מועצה אזורית מגילות ים המלח מאז נובמבר 2015. נולד באיסטנבול, ועלה ארצה בגיל 10. למד בבית הספר התיכון של רשת אליאנס. שרת כחובש בנח"ל. למד מינהל עסקים באוניברסיטה העברית וב-INSEAD. בשנת 1970 היה ממייסדי קיבוץ מצפה שלם, שבו הוא חבר עד היום. ממייסדי חברת הקוסמטיקה AHAVA, ובשנים 2004–2014 עמד בראשה. הוא הרחיב את פעילותה לכ-25 מדינות ברחבי העולם. שימש כמנכ"ל חו"ל של חברת סליקר וכידרקטור ב"משקי הנגב". ייעץ לעסקים שונים, והיה מלווה כלכלי לעמותות ומיזמים חינוכיים, בין השאר דרך עמותת נובה. חבר בוועד המנהל של עמותת "אור למשפחות" המלווה משפחות של חללי צה"ל. ב-11 בנובמבר 2015 גבר על גבי פלקסר מקליה בבחירות לראשות המועצה האזורית מגילות ים המלח, במקומו של מרדכי (מוצי) דהמן שהתפטר בשל מעורבותו בפרשת השחיתות בישראל ביתנו. הוא החל, לראשונה בתולדות המועצה, לשתף פעולה עם מועצת יש"ע, ולהשתתף בישיבותיה. בעבר היה חבר מפלגת העבודה. בשנת 2017 הצטרף למפלגת יש עתיד ב-1984 נישא לאסתי (נפטרה ב-2022). לזוג נולד בן אחד, נמרוד, שנהרג בשעותיה הראשונות של מלחמת לבנון השנייה בעת שפיקד על הכוח שניסה לחלץ את אהוד גולדווסר ואלדד רגב, לאחר שנחטפו בגבול לבנון, וזכה על כך בצל"ש מח"ט הנח"ל, ובן מאומץ נוסף. מדיה וקבצים בנושא אריה כהן בוויקישיתוף אריה כהן, ברשת החברתית פייסבוק אריה כהן, ברשת החברתית LinkedIn אריה כהן, מדרום תבוא הטובה?, אתר "אקולוגיה וסביבה". היבטים ואתגרים של המועצה האזורית מגילות ים המלח, סרטון באתר YouTube. אנחנו, באתר העמותה מאיה הורודניצ'אנו‏, מתנחלי השמאל, באתר וואלה, 26 באפריל 2018 פוסט בעמוד הפייסבוק של המפלגה. הלכה לעולמה אסתי כהן מקיבוץ מצפה שלם, אמו של החייל נמרוד כהן ז"ל, באתר mynet‏ קיבוץ, 2 באוקטובר 2022 חופי עמוס, "נמרוד נסע לצפון והרגשתי שזאת הייתה פרידה", אתר הגבורה סמל נמרוד כהן ז"ל, אתר הגבורה
יחסי אוזבקיסטן–מונגוליה

יחסי אוזבקיסטן–מונגוליה הם יחסי החוץ בין אוזבקיסטן למונגוליה. אוזבקיסטן הייתה חלק מברית המועצות, ולאחר פירוק ברית המועצות כוננה יחסים דיפלומטיים עם מונגוליה ב־25 בינואר 1992. כיום, אוזבקיסטן חברה בארגון חבר המדינות, בעוד מונגוליה היא משקיפה בארגון, ושתי המדינות חברות בארגון המדינות הבלתי מזדהות. משנת 1977 עד 1994 פעלה בטשקנט הקונסוליה הכללית של מונגוליה, אך עקב ההידרדרות במצבה הכלכלי של מונגוליה, נסגרה הקונסוליה הכללית. כיום, היחסים הדיפלומטיים בין שתי המדינות מתבצעים באמצעות שגרירות מונגוליה ברפובליקה של קזחסטן. ב־11–13 בפברואר 1996 ביקרה משלחת מונגולית ברפובליקה של אוזבקיסטן ונחתם פרוטוקול על שיתוף פעולה והתייעצויות בין משרדי החוץ של אוזבקיסטן ומונגוליה. הסחר בין הרפובליקה של אוזבקיסטן למונגוליה התקיים, אם כי בקנה מידה קטן. בשנת 1998 עמד המחזור בין שתי המדינות על 1.8 מיליון דולר. בשנים 1999–2002 נמשכו חילופי הסחורות. אוזבקיסטן מיוצגת במונגוליה באמצעות שגרירותה בבייג'ינג, סין. מונגוליה החזיקה באוזבקיסטן בעבר שגרירות בטשקנט, אולם כיום אינה מיוצגת בה לא בדרג השגרירות ולא בדרג הקונסוליה. כינון יחסים דיפלומטיים באתר משרד החוץ של אוזבקיסטן
כוכב השחר (סרט)

כוכב השחר הוא סרט מוזיקלי ישראלי משנת 1980 בבימויו של עקיבא ברקין, עם נועם קניאל ואשר צרפתי בתפקידים הראשיים. עלילת הסרט מתרכזת סביב נועם קניאל שהיה אז מפורסם בישראל והוא שר בסרט שישה שירים שהולחנו על ידי אביו, אלי קניאל, למילים של אליעוז רבין. הסרט צולם ביפו העתיקה ובעיקר בנמל יפו. הסרט והשירים שבו לא זכו להצלחה. זה סרטו היחיד של נועם קניאל בישראל. אבי (נועם קניאל) הוא נער בגיל ההתבגרות בעל כישרון זמרה. הוא גר בדירה קטנה ביפו עם אביו הדייג שמעון (אשר צרפתי) ואמו סטלה (ז'ניה פונטיין). אבי עוזר לאביו בדיג בלילות ובשווק הדגים ועקב זה הוא מידרדר בלימודים למורת רוחה של אמו. שמעון ודייגים נוספים מאוימים על ידי חבורת עבריינים שבראשם לוסיין (נסים זוהר) וסמי (יוסף שילוח) שהוא אחיה של סטלה. העבריינים דורשים שכל הדגים ישווקו למפעל שלהם. שמעון מסרב ובתגובה מפוצצים ושורפים את סירת הדייג שלו "כוכב השחר". שמעון שוקע בשתיית אלכוהול ויושב כל הזמן במסעדה של אליאס (אריה אליאס), משחק קלפים ושותה לשוכרה. המצב בבית מידרדר וסמי מציע לסטלה שתעזוב את בעלה ותעבור עם אבי לגור אצלו. לבסוף היא עוברת לאחיה אך אבי מחליט להישאר ולתמוך באביו. מי שמעודד את אבי הוא ג'ימי (ריפעת טורק) שעובד כדייג וכשחקן כדורגל ומיודד עם אתי (גלית רוטמן). אבי מחליט לעזור לאביו להשתקם ומתחיל לנצל את כשרון הזמרה שלו כשהוא מופיע בבתי קפה. אליאס מבחין בכושר השירה ומציג אותו לפני אמרגן (יונה אטלס). אבי מצליח ומתפרסם כל הכנסותיו מוקדשות לקניית סירה חדשה לאביו ביחד עם ג'ימי. סמי מצליח כמעט לשכנע את שמעון לחתום על חוזה לשווק את הדגים למפעל שלו אך ברגע האחרון מצליח אבי לגלות שהוא קשור לעבריינים ושמעון מסרב. האמרגן מחתים את אבי על חוזה בהסכמת אביו. סטלה שומעת את אבי ברדיו טרנזיסטור ומחליטה לחזור למשפחתה. בסצנה האחרונה אבי, ג'ימי ושמעון עובדים על הסירה החדשה כשמגיעה סטלה ושמעון יוצא לקראתה ומחבק אותה - סוף שמח. "כוכב השחר", במסד הנתונים הקולנועיים IMDb (באנגלית) "כוכב השחר", באתר ספר הקולנוע הישראלי "כוכב השחר", באתר אידיבי "כוכב השחר", במסד הנתונים הקולנועיים KinoPoisk (ברוסית) כל שירי כוכב השחר בביצוע נועם קניאל + קדימון, באתר יוטיוב כוכב השחר, בספר הקולנוע הישראלי כוכב השחר, באתר אישים
אליפות ישראל בשחמט 2021

אליפות ישראל בשחמט 2021 הייתה אליפות ישראל ה-33 בשחמט, שהחלה ב-7 במרץ והסתיימה ב-15 במרץ 2021 בחיפה. בגלל אירועי מגפת הקורונה האליפות נדחתה משנת 2020. התחרות אורגנה על ידי האיגוד הישראלי לשחמט בשיתוף ובתמיכת מפעל הפיס, והועברה בשידור ישיר באתר האיגוד. באליפות הנשים זכתה יוליה שוויגר (שדורגה ראשונה גם בתחילת התחרות), בעלת דרגת אמן בינלאומי, שצברה 7 נקודות מ-9 אפשריות. זה היה הניצחון השני ברציפות של שוויגר. האליפות הפתוחה הסתיימה בניצחונו של רב-אמן ויקטור מיכלבסקי (שדורג חמישי בתחילת התחרות לפי מד כושר) שצבר 8 נקודות מ-9 אפשריות. זה היה הניצחון השני של מיכלבסקי באליפויות ישראל. באליפויות הפתוחה התקיימו 9 סיבובים לפי השיטה השווייצרית. קצב המשחקים היה: 40 מסעים ראשונים ל-90 דקות ועוד 30 דקות לסיום המשחק, עם תוספת של 30 שניות לכל מסע, החל מהמסע הראשון. התרת שוויון הנקודות התבצעה לפי שיטת בוכהולץ. בתחרות השתתפו 14 שחמטאיות. טבלת התוצאות בצמרת התחרות : עם 32 המשתתפים בתחרות הפתוחה נמנו 10 רבי אמנים. בתחרות הפתוחה השתתפו מספר שנים: מרסל אפרוימסקי (סיימה במקום ה-23 ) ומיכל להב (סיימה במקום ה-25 ) טבלת הנקודות בצמרת התחרות (מד הכושר נכון ל-1 בדצמבר 2018): תוצאות התחרות הפתוחה, באתר האיגוד הישראלי לשחמט תוצאות אליפות הנשים תוצאות תחרות הנשים באתר צ'ס רזאלטס